[image: image1.jpg]TOBA E TBOAT I'AAC. te I




[image: image2.jpg]TAPTHBOPH-J[YITHUITA"



[image: image3.jpg]MPOEKT "MPUATHO N NOJIE3HO"







Тримата братя и златната ябълка

Герои

1. най- големия брат-  Иво Славев- VІІ клас
2. средния брат- Николай Николов- VІІ клас
3. най- малкия брат- Тодор Тодоров- VІ клас
4. халата- Памела Красимирова- VІІ клас
5. ламята- Памела Красимирова- VІІ клас
6. майката- Светлана Андонова- VІІІ клас
7. бабата- Илиана Радова- VІ клас
8. най- малката дъщеря на халата- Габриела Асенова- V клас
9. царската дъщеря- Моника Емилова- V клас
10. царя- Даниел Бански- VІІ клас
11. триглавата змия- Гергана Миланова- VІ клас
12. двойка орли- Иван Лазаров-VІ кл. и Аксиния Василева- VІ кл.
13. двете по- големи дъщери на халата- Ана- Мария Гущерова- V кл. И Диана Скоклева- V кл.

На сцената- едно голямо дърво, в клоните на което блести златна ябълка

Майката/ към синовете/- Златната ябълка пак е узряла, това е благословия за нашия дом, но и тази година злата хала сигурно ще я отмъкне. 

Най- големият- Мале, аз съм най- голям. Позволи ми да пазя златната ябълка. Ще взема торба с орехи, за да заспя и ще дебна халата

Майката- Добре, сине, опитай късмета си. Ето ти торба с орехи. Успех .

Синът застава под дървото. Започва да чупи орехи, но заспива. В полунощ халата идва и отмъква златната ябълка

Най- големият- Мале, мале, прости ми. Не успях да опазя златната ябълка. Халата и тази години ни я взе

Майката- Не се тревожи, сине. Важното, че ти си жив и здрав

Средният- Майко, златната ябълка отново е заблестяла на дървото. Нека тази година аз да я пазя. Кой знае, може да се справя по- добре от батьо си.

Майката- Желая ти сполука, сине. Ти какво искаш за през нощта

Средният- И аз ще взема като бате торба, ама с лешници, че се по- ситни. Дано ме държат буден

Момчето  застава под дървото. Започва да чупи лешници, но заспива. В полунощ халата идва и отмъква златната ябълка

Средният- Прости ми, майко, задрямал съм. Даже не съм разбрал кога халата е дошла и как е отмъкнала ябълката

Майката- Жив да си, синко. Халата ще си намери майстора рано или късно

Най- малкият- Мамо, тази година е мой ред да пазя златната ябълка

Майката- Хубаво, сине. Братята ти не можаха да я опазят, да видим ти ще сполучиш ли. Какво искаш да ти приготвя?

Най- малкият- Нищо не искам. Ще взема големия нож

Майката- Внимавай, момче, халата е страховита!

Най- малкият- Сполай ти, мале. Не ме мисли.Сбогом! / отива при дървото и вади ножа/ Сега ще се порежа с ножа. Само болката може да надвие съня 

Най- малкият се качва и се скрива в клоните на дървото. В полунощ идва халата. Тъкмо да вземе ябълката и момъкът я удря с ножа. Халата пада от дървото и ранена избягва.момчето откъсва златната ябълка. 

Най- малкият- Мамо, мамо, виж! Ето успях!. Най- после ние откъснахме златната ябълка. Нося я у дома

Майката/ прегръща го/ - Браво, сине, жив да си, че опази златната ябълка!

Братята стоят засрамени отстрани.

Най- малкият- Бате, аз раних халата. Не можах да я убия.

Средният- Ами ако се върне и ни помете?

Най- големият- Какво да правим?

Най- малкият- Ще тръгнем по кървавата диря. Ще я намерим и ще я убием, за да не идва повече никога.Викам да вземем и въже.

Майката- Момчета, бъдете внимателни. Щом халата е ранена е сърдита и зла. Скрила се е в дупката си и е още по- страшна. Пазете се.

Най- големият- Добре, мале, остани със здраве.

Момчетата вървят по кървавата следа.

Най- малкият- Вижте, кървавата диря свърши до тази дупка. 

Средният- Тука се крие халата

Най- големият/ поглежда надолу/- Дълбоко и тъмно е

Най- малкият- Бате, да сляза аз!

Най- големият- Аз съм най- голям, аз ще сляза./ връзва въжето около кръста си/ Ако нещо стане, ще заклатя въжето, а вие дръжте здраво и ме изтеглете!

Най- големият се спуска, но скоро клати въжето, та да го изтеглят

Най- малкият- Бате, какво стана?

Най- големият- Какво да стане. Там е страшно и тъмно. Дупката няма край

Средният- Сега е мой ред! Да видя аз докъде ще стигна. Но ако заклатя въжето, да ме изтеглите, чувате ли? Скоро клати въжето да го измъкнат
Най- големият – Нали ви казах, че е като без дъно! Дайте да се откажем. Ако си я ранил смъртоносно, може да си умре сама

Средният- Защо ни трябва да я гоним. Така и така взехме ябълката. Пък догодина, няма да смее да дойде вече

Най- малкият- Бате, нека и аз да опитам / Връзва се юнакът и се за почва да се спуска в дупката все по- надолу и по- надолу.Стига на долната земя./ Като че ли стигнах. Дирята продължава / стига до една къща и вижда девойка/

Девойката- Юначе, какво търсиш тука?

Най- малкият- Ами ти? Ти коя си. Що за игра е това със златна тава?

Девойката- Тихо! Майка ми, халата, всяка година излиза на горната земя и носи по една златна ябълка. Виждаш ли сестрите ми. Те играят със златни ябълки върху златните си тави. Тази година, майка ми не донесе ябълка. Прибра се ранена и сърдита. Никого не иска да види. Бягай, защото ако те надуши, ще те затрие!

Най- малкият- Викай сестрите си и да бягаме тогава

Трите момичета тръгват към въжето. Връзват една по една девойките и ги изтеглят остава най- малката.

Девойката- Нека се вържем заедно и така да ни изтеглят

Най- малкият- Ами ако се скъса въжето

Девойката- Ако останеш последен, братята ти няма да те изтеглят. Ще се скарат за мен и ще те оставят тука. Като останеш сам, ще паднеш още по- надолу. Там има два овена- бял и черен. Паднеш ли на гърба на белия, ще те изнесе на горната земя, но паднеш ли на гърба на черния- ще отидеш още по- надолу. Пази се, юначе. Ето ти този пръстен- вълшебен е. Поискаш ли му дрехи самотворни, ще ги получиш. Сбогом.

Най- големият- Я каква хубавица!

Средният- Моя е!

Най- големият- Не, моя е! Аз съм най- голям! 

Средният- Избери си от другите две! 

Момъкът е изоставен. Пада на гърба на черния овен и слиза още по- надолу

Най- малкият- И таз добра, какво ще правя сега? Тук е още по- тъмно и мрачно / стига до една къща /  Я гледай- чудо невиждано! Бабо, защо замесваш хляба със слюнка? Вода тук нямате ли?

Бабата- О, синко, голяма е нашата мъка. На сам виждаш. В нашто царство моми не останаха. Страшна ламя е завардила кладенците и реките. Веднъж в годината изяжда по една девойка. Като се засити поразницата, тогава ни пуска водата.

Най- малкият- И казваш погълна ви момите

Бабата- тази година царят ще даде дъщеря си. Голяма мъка, голяма!

Най- малкият- Никой ли не се осмели да я надвие?

Бабата- Как се надвива, чедо, такава ламя?

Най- малкият- Остани си със здраве, бабо! / момчето отива при царя / Царю, разбрах, че живеете в беда. Позволи ми да спася царкинята от ламята!

Царят- Момко, жив да си, че ми предлагаш помощта си. И други да се опитвали, но никой не успя. Жал ми е да се погубиш млад и зелен за нас.

Най- малкият- Все пак ще се опит да помогна. Да вървим / хваща за ръката царската дъщеря и отиват до мястото, където излиза ламята. Момъкът задрямва с скута на девойката. Ламята излиза и се насочва към нея. Със сълза тя го събужда и той побеждава звяра/

Царят- Благодаря ти, че ни освободи от това зло! Голям юнак си. Силата си не знаеш! Кажи ми как да ти се отплатим за голямата добрина?

Най- малкият- Нищо не искам, царю, освен да си ида у дома- на горната земя

Царят- Виж, синко, това не мога да направя. Ако намериш някой, който може да го направи, ще помогна с каквото трябва!

Момчето се натъжава и тръгва да се разхожда. Вижда дърво с гнездо. В него три орлета сами. Изведнъж триглава змия пропълзява по дървото и иска да ги изяде. Орлетата се разпищяват. Юнакът отсича главите на змията. Спускат се орлите да го убият

Орлетата- Мамо, татко, не го закачайте! Той ни спаси от смърт! Трябва да му благодарим! 

Орелът- Как да ти се отблагодарим, че спаси децата ни?

Най- малкият- Искам да се върна у дома, на горната земя.

Орелът- Можем да те изнесем, но пътят е дълъг и ни трябват храна и вода- девет ялови крави и девет меха вода

Най- малкият- Добре, ще ги имате! /отива при царя/ Господарю, намерих кой да ме отведе на горната земя. Ще ми дадеш ли девет ялови крави и девет меха вода

Царят- Това е най- малкото, което мога да направя за тебе!

След като всичко е готово, тръгват.

Орлите- Момче, когато кажем „га”, ще ни даваш месо, а когато кажем „пю”, ще ни даваш вода

Най- после юнакът стига горната земя

Най- малкият- Боже, най- после съм на белия свят! Благодаря ви, от сърце ви благодаря!

Орлите- Да те питаме, това последното месо беше по- вкусно и по- различно

Най- малкият- От петите си ви отрязах, че всичко изядохте!

Орлите- Благодарим ти и ние. Късмет, юначе!

Момчето тръгва към къщи и заварва братята си още да се карат за най- малката дъщеря на халата

Средният- Моя е!

Най- големият- Не, моя е! Аз съм най- голям!

Средният- Ама си по- страхлив от мене! 

Най- големият- И ти не опази ябълката!

Средният- А ти каза да го оставим брат ни долу

Девойката вижда момчето

Девойката- Престанете, от дни се карате. Ще остана с този, който ми донесе дрехи самотворни. 
Двамата братя млъкват стъписани. 

Средният- Дрехи ли, какви дрехи?

Най- големият- Как така самотворни?

Юнакът се сеща за пръстена, завърта го и получава дрехите

Най- малкият- Аз ти нося самотворни дрехи. Моя ще бъдеш.

Хваща девойката за ръка. Майката ги посреща и им подарява златната ябълка

